《秋日二首 其二》
明代·皇甫汸

关山回素节，水月湛清虚。暑气销兰酌，凉飔袭桂裾。

露疑仙掌后，叶似洞庭初。愿得逢南雁，他乡一寓书。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。